Mazsālijas
Mazsālijas, agrāk — Mazsalija, ir ciems Kuldīgas novada Snēpeles pagastā. Izvietojies pagasta ziemeļos Sprincupes krastā pie autoceļa V1294 4,5 km no pagasta centra Snēpeles, 10,5 km no novada centra Kuldīgas un 161 km no Rīgas. Apdzīvotā vieta izveidojusies ap bijušās Mazsalijas muižas (Massale/Klein-Sahlingen) centru, Mazsalijas krogu un dzirnavām. 1847. gadā būvētajās dzirnavās ierīkots viesu nams «Mazsālijas», netālu — briežu dārzs. Ciemā atrodas Mazsāliju pilskalns.